3.

III lisa muudetakse järgmiselt: a) Sissejuhatuse A osa tekst asendatakse järgmisega: „A. Käesoleva vormi eesmärk Käesolevas vormis on kindlaks määratud andmed, mida taotlust esitavad osalised peavad esitama, kui nad teevad põhjendatud ettepaneku üleandmise kohta enne teate esitamist nõukogu määruse (EÜ) nr 139/2004 (edaspidi „EÜ ühinemismäärus”) (9) artikli 4 lõigete 4 ja 5 alusel. Teie tähelepanu juhitakse EÜ ühinemismäärusele ja komisjoni määrusele (EÜ) nr 802/2004 (edaspidi „EÜ ühinemismääruse rakendusmäärus”), millele on lisatud käesolev vorm RS. Kõnealuste määruste tekst ja muud asjakohased dokumendid on kättesaadavad komisjoni Europa veebisaidi konkurentsipoliitika leheküljel. Tähelepanu juhitakse ka Euroopa Majanduspiirkonna lepingu (edaspidi „EMP leping”) vastavatele sätetele. (10) Kogemused on näidanud, et eelnevad kontaktid on äärmiselt olulised nii osaliste kui ka asjaomaste asutuste jaoks vajalike andmete täpse hulga ja liigi määramisel. Seetõttu soovitatakse osalistel konsulteerida komisjoni ja asjaomase liikmesriigiga/asjaomaste liikmesriikidega või asjaomase EFTA riigiga/asjaomaste EFTA riikidega nende andmete ulatuse ja liigi osas, millel alusel kavatsetakse teha põhjendatud ettepanek. b) Sissejuhatuse B osa kolmanda lõigu viimane lause asendatakse järgmisega: „Lõpuks peaksid osalised olema teadlikud asjaolust, et kui üleandmine toimub vormis RS sisalduvate ebaõigete, eksitavate või mittetäielike andmete alusel, võivad komisjon ja/või liikmesriigid ja EFTA riigid kaaluda üleandmist pärast teate esitamist, täpsustades enne teate esitamist tehtud üleandmisi.” c) Sissejuhatuse B osa punkti a esimene ja teine lause asendatakse järgmisega: „vastavalt EÜ ühinemismääruse artikli 4 lõigetele 4 ja 5 peab komisjon edastama põhjendatud ettepanekud viivitamata liikmesriikidele ja EFTA riikidele. Põhjendatud ettepaneku käsitlemise tähtajad algavad pärast ettepaneku saamist asjaomaselt liikmesriigilt/asjaomastelt liikmesriikidelt või asjaomaselt EFTA riigilt/asjaomastelt EFTA riikidelt.” d) Sissejuhatuse B osa punkti d viimane lause asendatakse järgmisega: „Lisaks sellele tuleb teatada ka seda, kust võiksid komisjon või asjaomane liikmesriik/asjaomased liikmesriigid ja asjaomane EFTA riik/asjaomased EFTA riigid leida andmeid, mis ei olnud teile kättesaadavad.” e) Sissejuhatuse B osa punkt e asendatakse järgmisega: „e) võite taotleda, et komisjon peaks põhjendatud ettepanekut täielikuks olenemata sellest, et käesolevas vormis nõutavaid andmeid ei ole esitatud, kui teie arvates ei ole teatavad käesolevas vormis nõutavad andmed komisjonile või asjaomasele liikmesriigile/asjaomastele liikmesriikidele või asjaomasele EFTA riigile/asjaomastele EFTA riikidele juhtumi uurimiseks tingimata vajalikud. Komisjon vaatab sellise taotluse läbi, kui te põhjendate nõuetekohaselt, miks kõnealused andmed ei ole asjakohased ega vajalikud teate esitamisele eelnevat üleandmist käsitleva taotluse läbivaatamisel. Te võite anda komisjonile ja asjaomasele liikmesriigile/asjaomastele liikmesriikidele ja asjaomasele EFTA riigile/asjaomastele EFTA riikidele selgitusi eelnevate kontaktide käigus ning esitada kirjaliku vabastamistaotluse, paludes komisjonilt vabastust kõnealuse teabe esitamise kohustusest vastavalt EÜ ühinemismääruse rakendusmääruse artikli 4 lõikele 2. Komisjon võib enne sellise taotluse rahuldamist käsitleva otsuse tegemist konsulteerida asjaomase liikmesriigi või asjaomase EFTA riigi asutuse või asutustega.” f) Sissejuhatuse D osa teine lõik asendatakse järgmisega: „Et lihtsustada liikmesriikide ja EFTA riikide asutuste jaoks vormi RS käsitlemist, soovitatakse osalistel tungivalt esitada komisjonile põhjendatud ettepaneku tõlge kõikidele teabe adressaatidele arusaadavasse keelde või arusaadavatesse keeltesse. Kui taotletakse asja üleandmist ühele või mitmele liikmesriigile või EFTA riigile, soovitatakse taotlust esitavatel osalistel tungivalt lisada taotlusekoopia selle liikmesriigi keel(t)es või nende liikmesriikide keel(t)es või EFTA riigi keel(t)es või EFTA riikide keel(t)es, kellele asi soovitakse üle anda.” g) Sissejuhatuse E osa esimene lõik asendatakse järgmisega: „Asutamislepingu artikli 287 ja EÜ ühinemismääruse artikli 17 lõike 2 ning EMP lepingu vastavate sätete (11) kohaselt ei tohi komisjon, liikmesriigid, EFTA järelevalveamet ega EFTA riigid, nende ametnikud ega muud teenistujad avalikustada määruse kohaldamise käigus saadud ja ametisaladuse hoidmise kohustuse alla kuuluvat teavet. Sama põhimõtet tuleb rakendada, et tagada konfidentsiaalsus teate esitanud osaliste vahel. h) 2. jakku lisatakse järgmine punkt 2.4.2: „2.4.2. Esitage asjaomaste ettevõtjate käibe jagunemine EFTAs, märkides vajaduse korral EFTA riik, kus saadakse rohkem kui kaks kolmandikku käibest, kui selline EFTA riik on olemas.” i) 4. jao III alajao sissejuhatav tekst asendatakse järgmisega: „Käesoleva vormiga nõutava teabe puhul hõlmavad mõjutatavad turud asjaomaseid kaubaturge, kus Euroopa Majanduspiirkonna territooriumil, ühenduses, EFTA riikide territooriumil, mõnes liikmesriigis või mõnes EFTA riigis:” j) 4. jao punkt 4.1 asendatakse järgmisega: „4.1. Nimetage kõik III alajaos määratletud mõjutatavad turud: a) Euroopa Majanduspiirkonna, ühenduse või EFTA tasandil; b) iga üksiku liikmesriigi või EFTA riigi tasandil, kui taotletakse üleandmist EÜ ühinemismääruse artikli 4 lõike 4 alusel; c) kõikide nende liikmesriikide või EFTA riikide tasandil, kes käesoleva vormi punkti 6.3.1 kohaselt on suutelised koondumise läbi vaatama, kui taotletakse üleandmist EÜ ühinemismääruse artikli 4 lõike 5 alusel.” k) 5. jao esimeses lõigu sissejuhatav tekst ja punktid a, b ja c asendatakse järgmisega: „Asjaomase mõjutatava kaubaturu kohta esitage teave viimase majandusaasta kohta: a) Euroopa Majanduspiirkonna territooriumi, ühenduse kui terviku ja EFTA riikide kui terviku kohta; b) iga selle liikmesriigi/EFTA riigi kohta eraldi, kus koondumise osalised tegutsevad, kui taotletakse üleandmist EÜ ühinemismääruse artikli 4 lõike 4 alusel; ja c) kõikide selliste liikmesriikide/EFTA riikide kohta eraldi, kes käesoleva vormi punkti 6.3.1 kohaselt on suutelised koondumise läbi vaatama ja kus koondumise osalised tegutsevad, kui taotletakse üleandmist EÜ ühinemismääruse artikli 4 lõike 5 alusel; ja”. l) 6. jao punkt 6.2.1 asendatakse järgmisega: „6.2.1. Määrake kindlaks liikmesriik/liikmesriigid ja EFTA riik/EFTA riigid, kes teie arvates peaksid vastavalt EÜ ühinemismääruse artikli 4 lõikele 4 uurima koondumist, märkides ära, kas teil on olnud mitteametlikke kontakte nimetatud liikmesriigi/liikmesriikide ja/või EFTA riigi/EFTA riikidega.” m) 6. jao punkti 6.2.2 kolmas lõik asendatakse järgmisega: „Kui te taotlete üleandmist kogu juhtumi kohta, peate kinnitama, et väljaspool selle liikmesriigi/nende liikmesriikide ja selle EFTA riigi/nende EFTA riikide territooriumit, kellele te üleandmist taotlete, ei ole mõjutatavaid turge.” n) 6. jao punkt 6.2.3 asendatakse järgmisega: „6.2.3. Selgitage, mil viisil ilmnevad kõikidel selle liikmesriigi/nende liikmesriikide ja selle EFTA riigi/nende EFTA riikide mõjutatavatel turgudel, kellele te üleandmist taotlete, kõik EÜ ühinemismääruse artikli 4 lõike 4 kohase konkreetse turu omadused.” o) 6. jao punkt 6.2.5 asendatakse järgmisega: „6.2.5. Kui liikmesriik/liikmesriigid ja/või EFTA riik/EFTA riigid on pädevad läbi vaatama kogu juhtumi või selle osa pärast EÜ ühinemismääruse artikli 4 lõike 4 kohast üleandmist, kas te nõustute, et kõnealune liikmesriik/kõnealused liikmesriigid ja/või kõnealune EFTA riik/kõnealused EFTA riigid võivad kasutada käesolevas vormis sisalduvaid andmeid juhtumit või selle osa käsitlevas siseriiklikus menetluses? JAH või EI” p) 6. jao punkt 6.3.1 asendatakse järgmisega: „6.3.1. Täpsustage iga liikmesriigi/EFTA riigi kohta, kas koondumist on võimalik läbi vaadata selle siseriikliku konkurentsiõiguse alusel või mitte. Iga liikmesriigi/EFTA riigi kohta tuleb täita üks lahter. Kas koondumist on võimalik läbi vaadata iga järgmise liikmesriigi/EFTA riigi konkurentsiõiguse alusel? Vastata tuleb kõikide liikmesriikide/EFTA riikide kohta. Märkige iga liikmesriigi/EFTA riigi kohta ainult JAH või EI. Kui mõne liikmesriigi/EFTA riigi kohta ei ole märgitud JAH ega EI, käsitatakse seda jaatava vastusena. Belgia: JAH EI Bulgaaria: JAH EI Tšehhi Vabariik: JAH EI Taani: JAH EI Saksamaa: JAH EI Eesti: JAH EI Iirimaa: JAH EI Kreeka: JAH EI Hispaania: JAH EI Prantsusmaa: JAH EI Itaalia: JAH EI Küpros: JAH EI Läti: JAH EI Leedu: JAH EI Luksemburg: JAH EI Ungari: JAH EI Malta: JAH EI Madalmaad: JAH EI Austria: JAH EI Poola: JAH EI Portugal: JAH EI Rumeenia: JAH EI Sloveenia: JAH EI Slovakkia: JAH EI Soome: JAH EI Rootsi: JAH EI Ühendkuningriik: JAH EI Island: JAH EI Norra: JAH EI Liechtenstein: JAH EI” q) 6. jao punkt 6.3.2 asendatakse järgmisega: „6.3.2. Esitage iga liikmesriigi/EFTA riigi kohta piisavad finants- ja muud andmed, millest nähtub, et koondumine vastab või ei vasta asjakohastele kehtiva siseriikliku konkurentsiõiguse kohastele õiguskriteeriumidele.” r) 6. jakku lisatakse järgmine punkt 6.3.3: „6.3.3. Selgitage, miks komisjon peaks juhtumit uurima. Selgitage eelkõige, kas koondumine võib mõjutada konkurentsi väljaspool mõne liikmesriigi/EFTA riigi territooriumi.” s) 6. jaost jäetakse välja punkt 6.3.4.